MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 63359/16.12.2021

**RAPORT DE SPECIALITATE**

la proiectul de hotărâre privind aprobarea amplasării și funcționării Stațiilor automate de generatoare terestre și a încheierii Acordului de asociere între UAT Județul Satu Mare și cele 40 de UAT uri din județul Satu Mare pe teritoriul cărora se vor amplasa Stațiile automate de generatoare terestre (SAGT) realizate în cadrul proiectului

” Mitigating the negative effects of hail in Satu Mare county”

 cod ROHU-102, acronim SILVER.

 Prin adresa nr. 25188/07.12.2021 înregistrată la Primăria municipiului Satu Mare sub nr. 61335/07.12.2021, Consiliul Județean Satu Mare solicită adoptarea unei hotărâri a consiliului local pentru aprobarea amplasării și funcționării Stațiilor automate de generatoare terestre (SAGT) realizate în cadrul proiectului ”Mitigating the negative effects of hail in Satu Mare county” cod ROHU-102, acronim SILVER, pe terenul aflat în domeniul privat al UAT Satu Mare situat în Zona Industrială Sud, înscris în CF nr. 155361 Satu Mare cu nr. top 6928/137/8.

 Obiectivul va ocupa o suprafață de 11 mp din terenul identificat mai sus.

 Luând în considerare faptul că în urma consultărilor cu autoritatea pentru Administrarea Sistemului Național Antigrindină și de Creștere a Precipitațiilor au survenit mai multe modificări inclusiv în ceea ce privește denumirea rețelei antigrindină, se impune abrogarea Hotărârii nr. 146/27.06.2019 privind aprobarea încheierii Acordului de asociere între UAT Județul Satu Mare și cele 40 de UAT-uri din județul Satu Mare pe teritoriul cărora se vor amplasa Unitățile de combatere a căderilor de grindină (UCG) realizate în cadrul proiectului „Mitigating the negative effects of hail in Satu Mare county”, cod ROHU-102, acronim SILVER și aprobarea Acordului de asociere în forma prezentată.

Acordul de asociere intră în vigoare la data semnării lui de către ultima parte şi produce efecte pe toată durata existenţei investiției.

Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare proiectul de hotărâre cu propunere de aprobare.

Şef Serviciu

Faur Mihaela

Faur Mihaela/2ex